

**Қосымша дәрі-дәрмекпен қамтамасыз ету туралы**

***Күшін жойған***

Астана қаласы мәслихатының 2011 жылғы 7 желтоқсандағы № 521/75-IV шешімі. Астана қаласының Әділет департаментінде 2011 жылғы 30 желтоқсанда нормативтік құқықтық кесімдерді Мемлекеттік тіркеудің тізіліміне № 707 болып енгізілді. Күші жойылды - Астана қаласы мәслихатының 2017 жылғы 20 шілдедегі № 170/21-VI шешімімен

      Ескерту. Күші жойылды - Астана қаласы мәслихатының 20.07.2017 № 170/21-VI шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      "Халық денсаулығы және денсаулық сақтау жүйесі туралы" Қазақстан Республикасының 2009 жылғы 18 қыркүйектегі Кодексінің 9-бабы 1-тармағының 5) тармақшасын басшылыққа ала отырып, Астана қаласының мәслихаты **ШЕШТІ:**

      1. Азаматтардың жекелеген санаттары жергілікті бюджет қаражаты

      есебінен амбулаторлық деңгейде тегін дәрі-дәрмекпен қамтамасыз етілсін:

      1) "Колистиметат" препараты, муковисцидоз ауруын емдеу үшін ингаляция ерітіндісін жасауға арналған мөлшеріндегі ұнтақ;

      2) Алынып тасталды - Астана қаласы мәслихатының 23.09.2014 № 282/40-V *(*алғашқы ресми жарияланған күнінен кейін он күнтізбелік күн өткен соң қолданысқа енгізіледі) шешімімен.

      3) "Бозентан" препараты, бастапқы өкпе гипертензиясы ауруын емдеуге арналған мөлшеріндегі таблетка;

      4) "Леветирацетам" препараты, эпилепсия ауруын емдеуге арналған мөлшеріндегі таблеткалар;

      5) Алынып тасталды - Астана қаласы мәслихатының 23.09.2014 № 282/40-V (алғашқы ресми жарияланған күнінен кейін он күнтізбелік күн өткен соң қолданысқа енгізіледі) шешімімен.

      6) Драве синдромы ауруына арналған "Стирипентол" препараты, капсула;

      7) Қалқанша безінің медуллярлы ісігі ауруына арналған "Вандетаниб" препараты, таблеткалар;

      8) "Инфликсимаб" препараты, көктамыр ішіне енгізілетін ерітінді дайындау үшін концентрат дайындауға арналған лиофилизацияланған ұнтақ, 100 мг, "Бехтерев ауруына" арналған "Адалимумаб" инъекцияға арналған 40 мг/0,8 мл ерітінді;

      9) Муковисцидоз ауруына арналған "Тобрамицин" препараты, капсулаларда ингаляцияға арналған 28 мг ұнтақ.

      Ескерту. 1-тармаққа өзгеріс енгізілді - Астана қаласы мәслихатының 23.09.2014 № 282/40-V (алғашқы ресми жарияланған күнінен кейін он күнтізбелік күн өткен соң қолданысқа енгізіледі); 11.12.2015 № 433/61-V (алғашқы ресми жарияланған күнінен кейін күнтізбелік он күн өткен соң қолданысқа енгізіледі); 09.09.2016 № 46/8-VI (алғашқы ресми жарияланған күннен кейін күнтізбелік он күн өткен соң қолданысқа енгізіледі) шешімімен.

      2. Осы шешім оны алғашқы ресми жарияланған күнінен кейін он күнтізбелік күн өткен соң қолданысқа енгізіледі.

|  |  |
| --- | --- |
| Астана қаласы мәслихаты |  |
| сессиясының төрағасы | А.Ким |
| Астана қаласы |  |
| мәслихатының хатшысы | Ж.Нұркенов |

      КЕЛІСІЛДІ

      "Астана қаласының Денсаулық

      сақтау басқармасы" мемлекеттік

      мекемесінің (ДСБ) бастығы

      А.Сегізбаев

      2011 жылғы 18 қараша

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК